Carl Oscar Mannström

Carl Oscar Mannström (født 15. november 1875 på Väddö, død 23. desember 1938 i Stockholm) var en svensk prest som virket i Adolf Fredriks församling i Stockholm. Han jobbet også som skribent, salmedikter og  journalist. I hjemlandet er han sannsynligvis best kjent som oversetter av salmen «Stilla natt» til svensk. 

Mannströms verk har vært med i alle Svenska kyrkans salmebøker siden Nya psalmer 1921. I den siste salmeboken, 1986 års psalmbok er han representert med fem salmer. I Norsk Salmebok er han representert med en salme han har oversatt, og i Norsk salmebok 2013 med en egenskrevet tekst.

Salmer 
 «Stilla natt, heliga natt»  oversatt i 1915 og publisert i alle Svenska kyrkans salmebøker fra og med Nya psalmer 1921, dog med senere bearbeidelser.
 «Bliv kvar hos mig – se dagens slut är när», oversatt i 1920 og publisert i alle Svenska kyrkans salmebøker fra og med Nya psalmer 1921, uten senere bearbeidelser.
 «En dalande dag, en flyktig stund», bearbeidet i 1920 og publisert i alle Svenska kyrkans salmebøker fra og med Nya psalmer 1921, uten senere bearbeidelser i teksten, men i melodien.
 «Hjärtan, enigt sammanslutna», oversatt i 1913 men først publisert i 1937 års psalmbok og senere i 1986 års psalmbok. 
 «Morgonens rodnad över bergen brinner» skrevet i 1928 og etter en lett bearbeidelse tatt med i 1986 års psalmbok og i Norsk Salmebok.
 «Förunderligt och märkligt»

Referanser

Kilder 
 Salmebøkene nevnt over samt Koralbok för Nya psalmer, 1921, Svenska Kyrkans Diakonstyrelses bokförlag, Stockholm.

Litteratur 
 Anne Kristin Aasmundtveit, Biografisk leksikon til Norsk Salmebok og Norsk Koralbok, Verbum Forlag, Oslo, 1995. ISBN 82-543-0573-0, s. 150

Eksterne lenker 
 
 

Svenske salmediktere
Svenske lutherske prester
Personer fra Norrtälje kommun